Referat

# Sandnes Kommunale Foreldreutvalg (KFU)

Allmøte

Torsdag 28. september 2017 kl 19.00 – 21.00

Møtet ble avholdt på Iglemyr Skole

Fremmøtt:

Ikke fremmøtt:

**Agenda:**

2017.01 Intro v/KFU

2017.02 Innlegg v/Kommunaldirektør Pål Larsson

2017.03 Innlegg v/Leder Utdanningsforbundet i Sandnes, Hans Fredrik Hansen

2017.04 Innlegg v/KFU

2017.05 Valg av styremedlemmer

Eventuelt

**Referat:**

### 2017.01 Intro v/KFU

Ingen referat

### 2017.02 Innlegg v/Kommunaldirektør Pål Larsson

Grunnskolen i Sandnes består nå av 30 skoler, inkludert Forsand.

KFU er et viktig fora, en viktig instans. Har en viktig rolle i Sandnes Kommune, og representerer ca 10.000 elever.

Redegjorde for endringer i fordeling av penger mellom skolene ihht ny økonomimodell. Dette har ikke medført mer penger totalt sett, men kun en annerledes fordeling mellom skolene. En større del av fordelingen nå avhenger av antall klasser fremfor kun antall elever.

Sandnes Kommune har en øvre grense på 28 elever pr klasse i barneskolen og 30 elever pr klasse i ungdomskolen.

Sandnes er i en vanskelig situasjon, som også gjelder andre tjenesteområder i kommunen. På lærertetthet ligger Sandnes litt under landsgjennomsnittet. Sandnes bruker minst penger pr elev i Rogaland (referert til artikkel i Strandabuen), samtidig som det også er slik at store kommuner bruker minst pr elev. Lærertettheten i Sandnes er gått ned. Innsparingstiltak senere år tilsvarende 41 millioner kroner har medført en reduksjon i voksne på 50, samtidig som elevantallet i samme periode er økt med 280.

KFU hadde levert en god høringsuttalelse til Skolebehovsplanen tidligere i 2017. Denne, sammen med andre høringsuttalelser er tatt med i arbeidene videre. Økonomiplanen som legges frem 25. oktober viser hvordan prioriteringene blir for 2018.

Kommunaldirektøren svarte fortløpende på spørsmål fra KFU medlemmene.

### 2017.03 Innlegg v/Leder Utdanningsforbundet i Sandnes, Hans Fredrik Hansen

Utdanningsforbundet består av 1.900 medlemmer i Sandnes. De er partipolitisk uavhengig, og veldig opptatt av sak.

Utdanningsforbundet er opptatt av en god skole.

Utdanningsforbundet mener KFU er et svært viktig organ, som kan og bør mene noe om alt som angår grunnskolen. Foreldre må bruke de organ de har for å påvirke de politiske beslutninger. SU (Samarbeidsutvalg) på skolen eller KFU i kommunen.

### 2017.04 Innlegg v/KFU

Sittende leder av KFU gikk gjennom en presentasjon av KFU og dets rolle. Presentasjonen ligger tilgjengelig på minskole.no/kfusandnes, og vil ikke bli gjengitt her i referatet.

### 2017.05 Valg av styremedlemmer

Sittende leder av KFU, Anita Hinley Johnsgaard, har informert om at hun ikke stiller til valg videre i KFU. To øvrige medlemmer har også sittet sin periode i styret og stiller ikke til gjenvalg.

Christian Asserson (Iglemyr), Rune Stangeland (Buggeland) og Siri Tansø (Stangeland) sitter videre i styret.

Det ble valgt ett nytt styremedlem og to vararepresentanter.

Hege Eide (Lurahammeren) – Styremedlem

Eivind Tjessem (Iglemyr) – Vara

Susanne Mønnich (Trones) – Vara

Styret vil fordele roller i løpet av styremøte som avholdes i løpet av oktober 2017.

### Eventuelt

Det ble diskutert og avklart at KFU kan ta en rolle i saker som angår hele/store deler av Sandnes Kommune. Saker som angår den enkelte skole kan og bør KFU ikke uttale seg om, og dette bør foreldre løfte opp via FAU til SU.

Det vil opprettes en facebook gruppe for alle KFU medlemmer hvor formålet er å ha en mer levende og løpende dialog. Informasjon om dette vil sendes ut til KFU medlemmene sammen med dette referatet.